དེ་ནས་ང་ཚོ་མི་ཡི་རིགས་ལ་ལེགས་ཉེས་འབྱེད་པའི་རྣམ་དཔྱོད་ཀྱི་ནུས་པ་ཞིག་རང་ཆས་སུ་ཡོད་པ་རེད།ང་ཚོ་མི་ལ་ལེགས་ཉེས་འབྱེད་པའི་རྣམ་དཔྱོད་ཀྱི་རང་བཞིན་ཡོད་པ་དེའི་ནུས་པ་གོང་ནས་གོང་དུ་སྤེལ་ཐབས་སུ་སློབ་སྦྱོང་སྤྲོད་ཀྱི་ཡོད།སློབ་དེབ་ནང་ལ་ཡོད་པ་དེ་རྣམས་བློ་འཛིན་གྱིས་རྒྱུགས་སྤྲོད་བྱས་པ་ཙམ་ལས།སློབ་ཚན་ནང་གི་དོན་དག་གང་ཡིན་མགོ་མ་འཚོས་ན་ཡི་གེ་དཔར་བཤུས་བརྒྱབ་པ་ལྟ་བུ་དང།དོན་དག་བསམ་བློའི་ནང་ལ་མ་སླེབས་ན་སློབ་སྦྱོང་གི་དགོས་དོན་མ་ཚང་བ་རེད།སློབ་སྦྱོང་གི་དགོས་དོན་ནི་བསམ་བློ་གཏོང་སྟངས་དང༌།ཐབས་ཤེས་སྤྲོད་སྟངས་མང་པོ་ཞིག་སློབ་སྦྱོང་ཐོག་ནས་ཤེས་པ་དེ་ལྡེ་མིག་ལྟ་བུ་བྱས།ལྡེ་མིག་དེས་ང་རང་ཚོའི་རང་བཞིན་བསམ་བློའི་ནང་ལ་ལེགས་ཉེས་འབྱེད་པའི་རྣམ་དཔྱོད་ཀྱི་ནུས་པའི་སྒོ་ལྕགས་ལྟ་བུ་དེ་ཕྱེ་ནས་སྤྱི་ཚོགས་ནང་ཕན་བདེ་རླབས་ཆེན་པོ་བསྒྲུབ་དགོས།